Diari Oficial de la Generalitat Valenciana


Sumari del DOGV 5, del 15-01-1979 (1979/801188)

DECRET d'Organitzacions del Règim Interior de la Conselleria de Sanitat i Seguretat Social del País Valencià.
-------------------------------------------------------------------------------------------------------------

### Dades del document

Número de DOGV
:   5

Data del DOGV
:   15-01-1979

Secció del DOGV
:   SENSE SECCIÓ ESPECÍFICA

Número del document
:   1979/801188


Data del document
:   14-11-1978

Organisme emissor


Tipus de document
:   Decret

Anàlisi jurídica

Decret d'Organització i Règim Interior de la Conselleria de Sanitat i Seguretat Social del País Valencià.  
instituït el Consell del País Valencià pel Reial Decret- Llei 10/ 7 8, de 17 de març, i decretat el Reglament de Règim Interior del Consell del País Valencià, a l'article 18 del qual es crea la Conselleria de Sanitat i Seguretat Social, es fa necessari establir-ne les estructures i competències, tal com preveu i preceptua l'article 20 de l'esmentat Reglament.  
El Reglament de Règim Interior de la Conselleria, que a continuació s'insereix, respon a una etapa de provisioalitat dintre el vigent règim de pre- autonomia del País Valencià fins que l'Administració de l'Estat i les Diputacions del País Valencià transferesquen al Consell funcions, serveis i competències efectives, raó per la qual l'estructura operativa bàsica de la Conselleria es centra en la Secretaria General Tècnica, a que es condició fonamental d'aquesta, a l'esmentada etapa prèvia, preparar la infraestructura tècnico- administrativa que facilite i permeta assumir les competències amb la major eficàcia d'ençà el primer moment. Açò, sens perjudici d'anar permanentment avançant l'estructura tècnico- administrativa, a mesura que la Conselleria assumesca les competències que se li transferesquen.  
Tot això aconsella que l'actual Reglament regule amb claredat les actuals funcions de la Conselleria en resposta a la realitat que actualment tenen.  
En la seua virtut, en Us de les facultats conferides per l'article 20 del Reglament de Règim Interior del Consell, i aprovat pel Ple del Consell, a proposta del Conseller de Sanitat i Seguretat Social, en la sua sessió de 13 de novembre de 1978.  
DISPOSE  
TITOL I  
DISPOSICIONS GENERALS  
Article primer,- El present Reglament regula l'organització, funcionament i règim jurídic de la Conselleria de Sanitat i Seguretat Social, institucionalitzada pel Decret de 17 de juny de 1978 del Consell del País Valencià.  
Article segon.- La Conselleria de Sanitat i Seguretat Social en tindrà la seu principal a València, i seus a València, Alacant i Castelló, i podrà també instal·lar serveis i dependències a d'altres ciutats i poblacions del Pafs Valencià.  
TITOL II  
ORGANITZACIO DE LA CONSELLERIA DE   
SANITAT I SEGURETAT SOCIAL  
Article tercer.- El Conseller.  
Es la superior autoritat de la Conselleria, ostenta totes les competències que li són assignades a l'article 19 del Decret pel qual aprova el Reglament de Règim Interior del Consell del País Valencià i les que en el futur puguen determinar-se.  
Article quart.- Organs.  
La Conselleria de Sanitat i Seguretat Social s'estructura en els següents òrgans:  
a) Direcció General de Seguretat Social.   
b) Direcció General de Salut.  
c) Secretaria General Tècnica.  
d) Extensions Territorials de la Conselleria.   
e) Aquelles altres entitats que en el futur puguen incorporar-se a aquesta Conselleria.  
Article cinqué.- Consell de Direcció.  
Presidit pel Conseller existirà un Consell de Direcció que li prestarà assistència en l'elaboració de la política de la Conselleria. En formaran part els Directors Generals de Salut i Seguretat Social, el Secretari General Tècnic i els representants de les Extensions Territorials de la Conselleria, així com els titulars de les entitats a les quals es fa referència a l'apartat e) de l'article 4.  
Article sisé.- Gabinet d'estudis.  
A les ordres immediates del Conseller existirà un Gabinet d'Estudis, amb la missió de prestar assistència al titular de la Conselleria, en els assumptes que aquest li encomane.  
Article seté.- Consell Superior de Sanitat i Seguretat Social  
Sota el principi d'integrar tots els grups afectats dins de les àrees de competència de la Conselleria, es crea el Consell superior de Sanitat i Seguretat Social, com a òrgan consultiu, la composició i funcions del qual es determinaran pel Conseller.  
Article vuité.- Consell Assessor. les ordres dels respectius Directors Generals de Salut i Seguretat Social, es constitueix un Consell Assessor, amb la missió de prestar-los assistència en les matèries que se'ls encomane.  
TITOL III  
COMPETENCIES  
Article nové.- Són funcions del Director General de Salut i del Director General de Seguretat Social.  
1) Assumir les funcions i competències que s'atribuesquen a la Conselleria dins de l'àrea de la Sanitat i la Seguretat Social en l'extensió i grau que s'establesquen per les normes de transferències.  
2) Substituir, indistintament, el Conseller en la seua absència o malaltia per representació delegada.  
3) Són els responsables polítics de les seccions de Salut i de Seguretat Social, respectivament, i en qualitat de tals els incumbeix proposar-ne al Conseller els del personal, i l'avaluació del treball i la programació de mitjans per assolir els objectius proposats.  
4) Així mateix els incumbeix proposar la resolució o adoptar-la en el seu cas, en tots aquells assumptes relacionats amb llurs Departaments, verbalment o per escrit, que els siguen plantejats pels ciutadans o organismes del País Valencià.  
5) Proposar al Conseller el projecte de transferències dins de les seues àrees respectives, i dirigir-ne políticament la labor dels negociadors.  
Article deu.- 1er.) La Secretaria General Tècnica és un òrgan que té com a missió principal l'estudi, documentació, assistència tècnica, coordinació i elaboració dels plans generals d'actuació de la Conselleria.  
2on.) En particular correspon a la Secretaria General Tècnica:  
1) Elaborar els projectes dels plans generals d'actuació i els programes de necessitats de la Conselleria.  
2) Prestar assistència tècnica i administrativa al Conseller i als Directors Generals en tots els assumptes que li encomanen, amb vistes a la coordinació dels serveis.  
3) Proposar les millores tendents a perfeccionar l'estructura mateixa de la Conselleria i elegir els mètodes de treball més eficaços. En particular preveure la necessària infraestructura perquè el fet de posar en marxa les competències que es transferesquen es realitze sense, trastorns en la continuïtat administrativa.  
4) Exerceix les funcions de cap de personal al servei de la Secretaria General Tècnica de la Conselleria, i distribueix les tasques a realitzar per cadascun dels equips de treball.  
5) Proposa la dotació de les col·lecciona legat i jurisdiccionals, texts doctrinals i subscripció a publicacions diàries o periòdiques i en general, l'adquisició de tots els materials que siguen necessaris per al funcionament de la Conselleria.  
6) Dirigir la formació estadística entorn de les matèries competències de la Conselleria.  
7) Tenir sota la seu custòdia documentació, arxiu i tot el material de treball existent a la Conselleria.  
Article onze.- La Secretaria General Tècnica s'estructura en les Seccions següents:  
a) Secció de Salut.  
b) Secció de Seguretat Social, Assistència Social i Serveis Socials.  
c) Secció d'Assessoria Jurídica.  
d) Secció de Documentació, Planificació i Informació.  
e) Secció de Transferències.  
2on) Les Seccions són equips de treball en les matèries de la seua pròpia denominació, amb dependència tècnica del Secretari General, sens perjudici de la dependència política de les Seccions de Salut, Assistència Social i Serveis Socials de llurs respectius Directors Generals, i de la de Transferències d'ambdós, conjuntament.  
3er.) Al capdavant de cada Secció existirà un Coordinador, el qual serà directament responsable de l'actuació de la Secció quant als seus superiors immediats.  
Article dotze.- Extensions Territorials de la Conselleria:  
1) Existirà una extensió Territorial de la Conselleria a cadascuna de les ciutats d'Alacant i Castelló.  
2) Són òrgans de la Conselleria que descentralitzen geogràficament l'acció administrativa d'aquesta. Depenen políticament i administrativament del Conseller i tècnicament de cadascuna de les Direccions Generals, en la part que correspon a les funcions que són pròpies de cadascuna d'elles.  
3) Al capdavant de cadascuna d'elles hi ha un Representant, el qual és, dins de l'àmbit de la província, l'autoritat superior en totes aquelles mataries la competència de les quals és atribuïda a la Conselleria.  
DISPOSICIO FINAL  
El present Decret entrarà en vigor l'endemà de la seua publicació al Butlletí Oficial del Consell del País Valencià.  
DISPOSICIO ADDICIONAL  
Primera.- Es faculta el Conseller de Sanitat i Seguretat Social per a dictar ordres de desenvolupament del present Reglament.  
Segona.- En la mesura que la Conselleria assumesca competències efectives que ho facen necessari, es modificarà el present Reglament per Decret, a proposta del Conseller.  
Tercera.- El personal d'unes altres entitats al servei de la Conselleria es regirà pels seus propis Estatuts o normes.  
Quarta.- Quant a procediment i règim jurídic, s'estarà a allí que dispose el Reglament de Règim Interior del Consell i les normes generals de l'Estat Espanyol.  
La qual cosa es publica per a general coneixement.  
València, a 14 de novembre de 1978.  
El Conseller de Sanitat i Seguretat Social   
MANUEL SANCHES AYUSO  
El President del Consell   
JOSEP LLUIS ALBIÑANA OLMOS